మొహమ్మద్ నెహలుద్దీన్

మొహమ్మద్ నెహలుద్దీన్ బీహార్ రాష్ట్రానికి చెందిన రాజకీయ నాయకుడు. ఆయన బీహార్ శాసనసభకు రఫీగంజ్ శాసనసభ నియోజకవర్గం నుండి మూడుసార్లు ఎమ్మెల్యేగా ఎన్నికయ్యాడు.

 రాజకీయ జీవితం 
మొహమ్మద్ నెహలుద్దీన్ రాష్ట్రీయ జనతా దళ్ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2000 బీహార్ శాసనసభ ఎన్నికలలో రఫీగంజ్ శాసనసభ నియోజకవర్గం నుండి ఆర్‌జేడీ   అభ్యర్థిగా పోటీ చేసి తన సమీప ప్రత్యర్థి సమతా పార్టీ అభ్యర్థి సుశీల్ కుమార్ సింగ్ చేతిలో 10,194 ఓట్ల తేడాతో ఓడిపోయాడు. ఆయన 2000 (ఫిబ్రవరి) శాసనసభ ఎన్నికలలో ఆర్‌జేడీ అభ్యర్థిగా పోటీ చేసి తన సమీప ప్రత్యర్థి జేడీ (యు) అభ్యర్థి బ్రిజ్మోహన్ సింగ్‌పై 24495 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు.

మొహమ్మద్ నెహలుద్దీన్ 2005  (అక్టోబరు) శాసనసభ ఎన్నికలలో రఫీగంజ్ శాసనసభ నియోజకవర్గం నుండి ఆర్‌జేడీ అభ్యర్థిగా పోటీ చేసి తన సమీప ప్రత్యర్థి జేడీ (యు) అభ్యర్థి సునీల్ కుమార్‌పై 3,810 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు. ఆయన 2010 శాసనసభ ఎన్నికలలో ఆర్‌జేడీ అభ్యర్థిగా పోటీ చేసి తన సమీప ప్రత్యర్థి జేడీ (యు) అభ్యర్థి అశోక్ కుమార్ సింగ్ చేతిలో 23,685 ఓట్ల తేడాతో ఓడిపోయాడు. 

మొహమ్మద్ నెహలుద్దీన్ 2020 బీహార్ శాసనసభ ఎన్నికలలో రఫీగంజ్ శాసనసభ నియోజకవర్గం నుండి ఆర్‌జేడీ అభ్యర్థిగా పోటీ చేసి తన సమీప ప్రత్యర్థి స్వతంత్ర అభ్యర్థి ప్రమోద్ కుమార్ సింగ్‌పై 9,429 ఓట్ల మెజారిటీతో గెలిచి మూడోసారి ఎమ్మెల్యేగా ఎన్నికయ్యాడు.

మూలాలు

వర్గం:బీహార్ వ్యక్తులు
వర్గం:బీహార్ రాజకీయ నాయకులు
వర్గం:బీహార్ శాసన సభ్యులు (2020)
వర్గం:రాష్ట్రీయ జనతా దళ్ పార్టీ రాజకీయ నాయకులు